16. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΗΣ ΠΡΟΝΟΙΑΣ Αριθ. Δ2/7007 της 2/24 Ιουν. 1961 (ΦΕΚ Β΄ 204)  Περί διαρθρώσεως των τακτικών θέσεων υπαλλήλων Εθνικών Αγροτικών Νηπιοτροφείων.  Έχοντες υπ’ όψιν : α)τα άρθρ. 20 και 21 του από 23/24 Δεκ. 1955 Β.Δ/τος «περί εφαρμογής του Υπαλληλικού Κώδικος επί υπαλλήλων Νομικών Προσώπων Δημοσίου Δικαίου» και β)την υπ’αριθ. 140/61 της 16.3.61 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Αι τακτικαί θέσεις υπαλλήλων εκάστου Εθνικού Αγροτικού Νηπιοτροφείου, ήτοι των: Εθνικού Αγροτικού Νηπιοτροφείου Αετού, Αλιστράτης, Αμαλιάδος, Αμφιλοχίας, Ανταρτικού, Άργους, - Ορεστικού, Αρεοπόλεως, Βελβενδού, Γαργαλιάνων, Γουμενίσσης, Δοξάτου, Επταχωρίου, Ερεσσού, Κάτω Νευροκοπίου, Καστρίου, Κέλλης, Κεφαλοβρύσου, Κλεισούρας, Μαργαριτίου, Μελίτης, Μεσσήνης, Μετσόβου, Νεστορίου, Νυμφαίου, Παλαιοσελίου, Παπαδατών, Πάργης, Πενταπόλεως, Ροδολείβους, Σιατίστης, Σπετσών, Τήνου, Φιλιατών, Φιλιατρών, Φλαμπούρου, Χώρας, διαρθρούνται εις ιδίους δι’ έκαστον τούτων κλάδους ως εξής: Γ΄ ΚΑΤΗΓΟΡΙΑ 1.Κλάδος μαγειρισσών Μία θέσις μαγειρίσσης επί βαθμοίς 12ω-9ω. 2.Κλάδος υπηρετριών. Μία θέσις υπηρετρίας επί βαθμοίς 13ω-10ω. Άρθρ.2.-Τα ειδικά τυπικά προσόντα διορισμού εις τον εισαγωγικόν βαθμόν εκάστου κλάδου ορίζονται ως εξής: α)Δια τον Γ1 κλάδον μαγειρισσών αποδεδειγμέναι γνώσεις της μαγειρικής και γνώσις αναγνώσεως και γραφής. β)Δια τον Γ2 κλάδον υπηρετριών γνώσις αναγνώσεως και γραφής. Άρθρ.3-4.(Μεταβατικαί διατάξεις).   35.Δ.ε.15-16 Προσωπικόν Ιδρυμάτων Παιδικής Προστασίας   661  